《范雎蔡泽》
宋代·陈普

战国诸公敝一言，磨喉砺舌乱乾坤。
仪秦已作风霆过，范蔡方为河海翻。
荣耀须臾空自喜，真淳毫发了无存。
但怜三代遗孩稚，流血成河暗本原。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。